MAGS OVO 45903/2020/2

#

# SÚŤAŽNÉ PODKLADY

# „Obstaranie viacúčelového stroja s príslušenstvom na údržbu komunikácií – 3ks“

Nadlimitná zákazka na dodanie služby podľa § 66 ods. 7 zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“)

Za verejného obstarávateľa Hlavné mesto Slovenskej republiky Bratislavy:

 ...........................................

 Mgr. Michal Garaj

 vedúci oddelenia verejného obstarávania

Zodpovednosť za špecifikáciu opisu predmetu zákazky – Oddelenie správy komunikácií – Referát komunálneho podniku:

 ...........................................

 Ing. Róbert Molnár

 vedúci referátu

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov:

 ...........................................

 Mgr. Tomáš Heriban

 referent oddelenia verejného obstarávania

# Obsah súťažných podkladov

[Časť A. Pokyny pre záujemcov 3](#_Toc22303027)

[1. Identifikácia verejného obstarávateľa 3](#_Toc22303028)

[2. Identifikácia verejného obstarávania 3](#_Toc22303030)

[3. Rozdelenie predmetu zákazky 3](#_Toc22303031)

[4. Variantné riešenie 4](#_Toc22303032)

[5. Miesto dodania predmetu zákazky 4](#_Toc22303033)

[6. Zmluvný vzťah a jeho trvanie 4](#_Toc22303034)

[7. Financovanie predmetu zákazky 4](#_Toc22303035)

[8. Lehota viazanosti ponúk 4](#_Toc22303036)

[9. Komunikácia medzi verejným obstarávateľom a uchádzačmi alebo záujemcami 4](#_Toc22303037)

[10. Vysvetlenie zadávacej dokumentácie 5](#_Toc22303038)

[11. Obhliadka miesta dodania predmetu zákazky 6](#_Toc22303039)

[12. Jazyk ponuky 6](#_Toc22303040)

[13. Mena a ceny uvádzané v ponuke 6](#_Toc22303041)

[14. Zábezpeka 6](#_Toc22303042)

[15. Vyhotovenie a obsah ponuky 6](#_Toc22303043)

[16. Predloženie ponuky 8](#_Toc22303045)

[17. Lehota na predkladanie ponúk 8](#_Toc22303046)

[18. Otváranie ponúk 9](#_Toc22303047)

[19. Dôvernosť verejného obstarávania 9](#_Toc22303048)

[20. Vyhodnotenie splnenia podmienok účasti a ponúk 9](#_Toc22303049)

[21. Informácia o výsledku vyhodnotenia ponúk 9](#_Toc22303050)

[22. Uzavretie zmluvy 9](#_Toc22303051)

[Časť B. Podmienky účasti 10](#_Toc22303053)

[1. Osobné postavenie 10](#_Toc22303054)

[2. Finančné a ekonomické postavenie 11](#_Toc22303055)

[3. Technická spôsobilosť alebo odborná spôsobilosť 11](#_Toc22303056)

4. Všeobecne k preukazovaniu splnenia podmienok účasti.................................................11

[Časť C. Kritériá na vyhodnotenie ponúk 12](#_Toc22303057)

[1. Kritérium na hodnotenie ponúk 12](#_Toc22303058)

[2. Spôsob hodnotenia ponúk 12](#_Toc22303059)

[Časť D. Opis predmetu zákazky 12](#_Toc22303060)

[1. Špecifikácia podvozku: 12](#_Toc22303061)

[2. Špecifikácia nadstavieb: 15](#_Toc22303062)

3. Ďalšie osobitné požiadavky: ..........................................................................................16

**Zoznam príloh:**

Príloha č. 1 – Plnomocenstvo pre skupinu dodávateľov

Príloha č. 2 – Návrh na plnenie kritérií na vyhodnotenie ponúk

Príloha č. 3 – Návrh zmluvy

Príloha č. 4 – Vyhlásenie k participácii na vypracovaní ponuky inou osobou (ak sa uplatňuje)

# Časť A. Pokyny pre záujemcov

## Identifikácia verejného obstarávateľa

## Základné informácie

Názov organizácie: Hlavné mesto Slovenskej republiky Bratislava

Adresa sídla: Primaciálne námestie 1, 814 99 Bratislava

IČO: 00 603 481

(ďalej iba „verejný obstarávateľ“)

Kontaktná osoba: Mgr. Tomáš Heriban

Tel: +421 2 59 356 547

E-mail: tomas.heriban@bratislava.sk

Web zákazky: https://josephine.proebiz.com/sk/tender/7356/summary

## Identifikácia verejného obstarávania

* 1. Názov zákazky: „Obstaranie viacúčelového stroja s príslušenstvom na údržbu komunikácií – 3ks“
	2. Predmet zákazky: obstaranie troch viacúčelových strojov s príslušenstvom – nadstavbami (nadstavba na mokré umývanie s odsávaním, agresívna kefa na odstránenie buriny, čelná odmetacia valcová kefa, sypač vozoviek, čelná variabilná snehová radlica) na údržbu komunikácií. **Podrobné informácie o predmete zákazky sa nachádzajú v časti D. týchto súťažných podkladov.**
	3. Kódy podľa spoločného slovníka obstarávania (CPV):

34143000-1 - Vozidlá na zimnú údržbu ciest

34144700-5 - Úžitkové vozidlá

34390000-7 - Príslušenstvo ťahačov/traktorov

34100000-8 - Motorové vozidlá

34144430-1 - Zametacie vozidlá

34921000-9 - Zariadenia na údržbu ciest

34144400-2 - Vozidlá na údržbu ciest

34114000-9 - Špeciálne vozidlá

34144431-8 - Zametacie vozidlá s odsávaním

* 1. Predpokladaná hodnota zákazky (PHZ): **358 750 EUR bez DPH**

## Rozdelenie predmetu zákazky

* 1. Táto zákazka nie je rozdelená na časti.

Odôvodnenie nerozdelenia: Verejný obstarávateľ zvážil pri nerozdelení zákazky technické a hospodárske hľadisko. V prípade rozdelenia predmetu zákazky na časti by bola potrebná technická koordinácia jednotlivých dodávateľov a to z dôvodu, že pri spájaní podvozkov a nadstavieb by mohlo dôjsť k potrebe realizovať úpravy podvozka na konkrétne nadstavby, ak by neboli jednoduchým spôsobom kompatibilné. Technické požiadavky totiž spĺňajú viacerí výrobcovia, preto by rozdelením zákazky hrozilo, že úspešnými sa stanú aj úplne nekompatibilné podvozky a nadstavby. Potreba koordinácie jednotlivých dodávateľov by pre obstarávateľa predstavovala zvýšenie nákladov personálneho obsadenia a mohla by mať za následok ohrozenie riadneho a včasného plnenia predmetu zákazky.

## Variantné riešenie

1. Verejný obstarávateľ neumožňuje predloženie variantných riešení.

## Miesto dodania predmetu zákazky

* 1. Územie hlavného mesta SR Bratislavy.

## Zmluvný vzťah a jeho trvanie

* 1. Verejný obstarávateľ uzavrie na základe výsledku tohto verejného obstarávania zmluvu podľa § 269 ods. 2 zákona č. 513/1991 Zb. Obchodný zákonník v platnom znení v spojení s § 83 zákona č. 343/2015 z. z. o verejnom obstarávaní a o zmene a doplnení niektorých zákonov v znení neskorších predpisov.
	2. Dĺžka trvania zmluvného vzťahu: maximálne do 60 dní od dňa nadobudnutia účinnosti zmluvy
	3. Podrobné vymedzenie zmluvných podmienok je uvedené v prílohe č. 3 týchto SP.

## Financovanie predmetu zákazky

1. Predmet zákazky bude financovaný z rozpočtu verejného obstarávateľa.
2. Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry. Lehota splatnosti faktúr bude 30 dní odo dňa doručenia faktúry verejnému obstarávateľovi.
3. Verejný obstarávateľ neposkytuje na plnenie predmetu tejto zákazky preddavky, zálohové platby.

## Lehota viazanosti ponúk

1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty 12 mesiacov stanovenej v oznámení o vyhlásení verejného obstarávania alebo do momentu uzavretia zmluvy v tomto verejnom obstarávaní podľa toho, čo nastane skôr.

## Komunikácia medzi verejným obstarávateľom a uchádzačmi alebo záujemcami

* 1. Komunikácia medzi verejným obstarávateľom a záujemcom/uchádzačom sa uskutočňuje
	v slovenskom alebo českom jazyku výhradne prostredníctvom informačného systému Josephine, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	2. Uchádzač má možnosť registrovať sa do systému Josephine na stránke https://josephine.proebiz.com/ pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).
	3. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému
	4. Na bezproblémové používanie systému Josephine je nutné používať jeden z podporovaných internetových prehliadačov:
* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia,
* Google Chrome alebo
* Microsoft Edge.
	1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme Josephine považuje okamih jej odoslania v systéme Josephine a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému Josephine bude predkladanie ponúk, vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon o verejnom obstarávaní.
	3. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému Josephine) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme Josephine v súlade s funkcionalitou systému.

## Vysvetlenie zadávacej dokumentácie

* 1. V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/>.
	2. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým známym záujemcom, najneskôr však šesť (6) pracovných dní pred uplynutím lehoty na predkladanie ponúk, za predpokladu, že sa o vysvetlenie požiada dostatočne včas.

## Obhliadka miesta dodania predmetu zákazky

* 1. Obhliadka sa v prípade tejto zákazky nevyžaduje.

## Jazyk ponuky

* 1. Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku.
	2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

## Mena a ceny uvádzané v ponuke

* 1. Uchádzačom navrhovaná cena v ponuke musí byť vyjadrená v mene euro.
	2. Navrhovaná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky a taktiež aj primeraný zisk uchádzača.
	3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“). Skutočnosť, že uchádzač nie je platiteľom DPH uchádzač výslovne uvedie v predloženej ponuke.
	4. Ak uchádzač nie je platcom DPH, zmluvná cena bude považovaná za konečnú aj v prípade, ak by sa počas plnenia predmetu zákazky stal platiteľom DPH, preto verejný obstarávateľ odporúča uchádzačovi zohľadniť túto skutočnosť pri svojom návrhu na plnenie kritérií. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, zmluvná cena bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

## Zábezpeka

* 1. Zábezpeka ponuky sa v prípade tejto zákazky nevyžaduje.

## Vyhotovenie a obsah ponuky

* 1. Ponuka musí byť vyhotovená v elektronickej podobe, ktorá zabezpečí trvalé zachytenie jej obsahu.
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
		1. V systéme Josephine registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine a to v pracovných dňoch v čase 8.00 – 16.00 hod.
		2. Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému Josephine. Autentifikáciu vykoná poskytovateľ systému Josephine a to v pracovných dňoch v čase 8.00 – 16.00 hod.
		3. Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému Josephine a to v pracovné dni v čase 8.00 – 16.00 hod.
		4. Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
	3. Autentifikovaný uchádzač si po prihlásení do systému Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	4. **Ponuka predložená uchádzačom musí obsahovať** elektronicky podpísané alebo naskenované vo formáte PDF podpísané všetky doklady, dokumenty a informácie požadované verejným obstarávateľom v oznámení o vyhlásení verejného obstarávania, v súťažných podkladoch vrátane ich príloh, ktorými sú nasledovné doklady, dokumenty a informácie:
		1. V prípade skupiny dodávateľov, ak za skupinu dodávateľov koná skupinou poverená osoba, resp. konajú skupinou poverené osoby, aj **udelené plnomocenstvo** pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov, podpísané oprávnenými osobami všetkých členov skupiny dodávateľov podľa prílohy č. 1 týchto súťažných podkladov.
		2. **Obsah ponuky** **uchádzača**, ktorý verejný obstarávateľ odporúča s uvedením zoznamu predložených dokladov a dokumentov a číslom strany, kde sa doklad alebo dokument nachádza a to z dôvodu prehľadnosti ponuky a prípadnej flexibilnej komunikácie medzi verejným obstarávateľom a uchádzačom.
		3. Potvrdenia, doklady a dokumenty, prostredníctvom ktorých uchádzač preukazuje splnenie **podmienok účasti**. Podmienkyúčasti a doklady potrebné na ich preukázanie sú uvedené v časti B. Podmienky účasti týchto SP.
		4. V prípade uplatnenia **formulára JED** – uchádzač, ktorý na preukázanie podmienok účasti využíva kapacity iných osôb (podľa § 33 ods. 2 ZVO alebo podľa § 34 ods. 3 ZVO) musí zabezpečiť a predložiť JED za seba, ako aj za každý zo subjektov, ktorého kapacity využíva; Ak ponuku predkladá skupina uchádzačov a chce preukazovať splnenie podmienok účasti formulárom JED, verejný obstarávateľ odporúča aby formulár JED predložil každý člen skupiny.
		5. Uchádzačom ocenený, kompletne vyplnený a oprávnenou osobou podpísaný **Návrh plnenia kritéria na vyhodnotenie ponúk** podľa prílohy č. 2 týchto súťažných podkladov.
		6. **Vlastný návrh plnenia uchádzača**, ktorý bude obsahovať doklad vydaný výrobcom, resp. zástupcom výrobcu podvozku a nadstavieb potvrdzujúci parametre a technické údaje ponúkanej značky a typu podvozku a nadstavieb v rozsahu uvedenom v časti D. Opis predmetu zákazky. Uchádzač tiež predloží:
* potvrdenieo autorizovanom zastúpení uchádzača pre príslušnú továrenskú značku viacúčelového zametacieho stroja (ďalej len podvozok) od zástupcu výrobcu, resp. od výrobcu (napr. obchodná zmluva) v prípade, že uchádzač nie je zástupcom výrobcu resp. výrobcom;
* autorizáciu zástupcu výrobcu resp. výrobcu podvozku schválenú MDV SR alebo ekvivalentný doklad vydaný iným príslušným orgánom členského štátu EÚ;
* rozhodnutie o uznaní typového schválenia ES podvozku (v prípade hromadného dovozcu - MDV SR, v prípade individuálneho dovozcu - dopravný úrad alebo ekvivalentný doklad vydaný iným príslušným orgánom členského štátu EÚ).
	+ 1. **Vyhlásenie k participácii na vypracovaní ponuky inou osobou** podľa prílohy č. 4 týchto súťažných podkladov (ak je to relevantné).

## Predloženie ponuky

* 1. Uchádzač predloží ponuku elektronicky podľa § 49 ods. 1 písm. a) zákona o verejnom obstarávaní prostredníctvom informačného systému Josephine na elektronickej adrese: <https://josephine.proebiz.com/> v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka zaradená do vyhodnotenia a bude uchádzačovi vrátená neotvorená.
	2. V predloženej ponuke prostredníctvom systému Josephine musia byť pripojené požadované naskenované doklady tvoriace ponuku ako sken prvopisov (originálov) alebo ich úradne osvedčených kópií. Verejný obstarávateľ odporúča zachovať štruktúru a číslovanie (odporúčaný formát je PDF) tak, ako je uvedené v týchto súťažných podkladoch.
	3. V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
	4. Uchádzač môže v tomto postupe zadávania zákazky predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku.
	5. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

## Lehota na predkladanie ponúk

* 1. Ponuky musia byť doručené elektronicky do 09. 06. 2020, do 09:00.

## Otváranie ponúk

* 1. Otváranie ponúksa uskutoční dňa 09. 06. 2020 o 10:30, a to v priestoroch Oddelenia verejného obstarávania magistrátu Hlavného mesta Slovenskej republiky Bratislavy, Laurinská 5 (4. poschodie), 811 01 Bratislava, Slovenská republika.
	2. Otváranie ponúk bude sprístupnené podľa § 52 ods. 2 ZVO pre všetkých uchádzačov, ktorí predložili ponuku v lehote na predkladanie ponúk a verejný obstarávateľ umožní účasť na otváraní osobám, ktoré preukážu, že sú oprávneným zástupcom uchádzača (napr. prostredníctvom plnomocenstva).

## Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa zákona o verejnom obstarávaní môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

## Vyhodnotenie splnenia podmienok účasti a ponúk

* 1. Verejný obstarávateľ súladne s § 66 ods. 7 druhou vetou ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
	2. Verejný obstarávateľ vyhodnotí uchádzača, ktorý sa umiestnil na prvom mieste a ak na základe hodnotenia dôjde k vylúčeniu tohto uchádzača, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

## Informácia o výsledku vyhodnotenia ponúk

* 1. Verejný obstarávateľ po vyhodnotení ponúk bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

## Uzavretie zmluvy

* 1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby táto mohla byť uzavretá do desiatich (10) pracovných dní odo dňa kedy bude na jej uzavretie vyzvaný verejným obstarávateľom.
	2. Verejný obstarávateľ vyžaduje, aby úspešný uchádzač k zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia podľa Prílohy č. 3 týchto súťažných podkladov.
	3. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov. (ďalej len “RPVS”) a nie sú zapísaní v RPVS alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS a nie sú zapísaní v RPVS.
	4. Verejný obstarávateľ z dôvodu riadneho plnenia zmluvných vzťahov uzatváraných na základe výsledku tohto postupu zadávania zákazky požaduje, aby v prípade úspešnosti skupiny dodávateľov, najneskôr pred podpisom zmluvy táto skupina uzatvorila a predložila verejnému obstarávateľovi zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie.
	5. Zmluva o združení musí byť písomná, a musí obsahovať minimálne:

###### splnomocnenie jedného člena zo skupiny dodávateľov, ktorý bude mať postavenie hlavného člena skupiny dodávateľov, udelené ostatnými členmi skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov skupiny dodávateľov v súvislosti s plnením zmluvy, ktorá bude výsledkom verejného obstarávania. Toto splnomocnenie musí byť neoddeliteľnou súčasťou zmluvy o združení;

###### opis vzájomných práv a povinností členov skupiny dodávateľov s uvedením činností, ktorými sa jednotliví členovia skupiny dodávateľov budú podieľať na plnení predmetu zákazky;

###### ustanovenie o tom, že všetci členovia skupiny dodávateľov zodpovedajú za záväzky združenia voči verejnému obstarávateľovi spoločne a nerozdielne.

# Časť B. Podmienky účasti

## Osobné postavenie

* 1. Tohto verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:
	2. nebol on ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe - **uchádzač preukáže doloženým výpisom z registra trestov nie starším ako tri mesiace**;
	3. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu, **– uchádzač preukáže doloženým potvrdením zdravotnej poisťovne a Sociálnej poisťovne nie starším ako tri mesiace**;
	4. nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu *-* **uchádzač preukáže doloženým potvrdením miestne príslušného daňového úradu a miestne príslušného colného úradu nie starším ako tri mesiace**;
	5. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku - **uchádzač preukáže doloženým potvrdením príslušného súdu nie starším ako tri mesiace**;
	6. je oprávnený dodávať tovar, uskutočňovať stavebné práce alebo poskytovať službu – **uchádzač preukáže doloženým dokladom o oprávnení dodávať tovar na predmet zákazky**;
	7. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu – **uchádzač preukáže doloženým Čestným vyhlásením**;
	8. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, kt. dokáže verejný obstarávateľ preukázať - **uchádzač preukáže doloženým Čestným vyhlásením**;
	9. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať - **uchádzač preukáže doloženým Čestným vyhlásením**.

## Finančné a ekonomické postavenie

Nepožaduje sa

## Technická spôsobilosť alebo odborná spôsobilosť

* 1. Verejný obstarávateľ vyžaduje v rámci Podmienok účasti podľa ustanovenia **§ 34 ods. 1 písm. a) ZVO**, pričom **minimálna požadovaná úroveň** je uvedená v Oznámení o vyhlásení verejného obstarávania. Zmluvná cena zákaziek, ktoré sa majú preukazovať bude vyjadrené v EUR (ak je hodnota vyjadrená v inej mene, prepočítava sa hodnota na EUR kurzom Európskej centrálnej banky/ECB platným ku dňu podpisu predmetnej zmluvy o dodaní tovaru, t. j. s uvedením tohto dátumu).
	2. Uchádzač môže v súlade s § 34 ods. 3 ZVO na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
	3. Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti finančného a ekonomického postavenia a technickej spôsobilosti alebo odbornej spôsobilosti spoločne.

## Všeobecne k preukazovaniu splnenia podmienok účasti

* 1. Uchádzač, ktorý je zapísaný do Zoznamu hospodárskych subjektov vedeného Úradom pre verejné obstarávanie, **nie je povinný v procesoch verejného obstarávania predkladať doklady na preukázanie splnenia podmienok účasti** týkajúce sa osobného postavenia podľa § 32 ods. 2 zákona o verejnom obstarávaní.
	2. Uchádzač, ktorý nie je zapísaný do Zoznamu hospodárskych subjektov preukazuje podmienky účasti vyššie uvedenými dokladmi v súlade s § 32 ZVO, resp. Jednotným európskym dokumentom (JED) v súlade s § 39 ZVO.
	3. Splnenie podmienok účasti týkajúcich sa finančného a ekonomického postavenia (§ 33 ZVO) alebo technickej alebo odbornej spôsobilosti (§ 34 ZVO) uchádzač preukazuje buď dokladmi stanovenými verejným obstarávateľom, resp. ich môže dočasne nahradiť Jednotným európskym dokumentom (JED) v súlade s § 39 ZVO.
	4. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

# Časť C. Kritériá na vyhodnotenie ponúk

## Kritérium na hodnotenie ponúk

* 1. Stanoveným kritériom na hodnotenie ponúk je v súlade s § 44 ods. 3 písm. c) ZVO **najnižšia celková cena** predmetu zákazky vypočítaná a vyjadrená vEUR s DPH.
	2. Návrh plnenia kritéria na vyhodnotenie ponúk – Kalkulácia ceny, tvorí Prílohu č. 2 SP.
	3. V prípade, ak viacerí uchádzači predložia ponuku s rovnakou najnižšou cenou, verejný obstarávateľ určí uchádzača na prvom mieste podľa pomocného kritéria, ktorým je **kratšia dodacia lehota** (v celých dňoch). Dĺžka dodacej lehoty musí byť rovná alebo kratšia ako 60 dní odo dňa nadobudnutia účinnosti zmluvy. Dĺžku dodacej lehoty uvedie uchádzač v Návrhu na plnenie kritérií na vyhodnotenie ponúk (Príloha č. 2). V prípade, že uchádzač uvedie dodaciu lehotu s desatinným miestom (napr. 50,5 dňa), verejný obstarávateľ zaokrúhli túto hodnotu v súlade s matematickými pravidlami na celé číslo (v danom príklade 51 dní) a až tak vyhodnotí ponuku uchádzača.

## Spôsob hodnotenia ponúk

* 1. Komisia vykoná otváranie ponúk podľa § 52 zákona o verejnom obstarávaní. Postup vyhodnotenia ponúk bude prebiehať podľa § 66 ods. 7 druhej vety zákona o verejnom obstarávaní.
	2. Navrhovaná cena uvedená v Návrhu plnenia kritéria na vyhodnotenie ponúk musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky.

# Časť D. Opis predmetu zákazky

Predmetom zákazky je obstaranie troch viacúčelových strojov s príslušenstvom – nadstavbami (nadstavba na mokré umývanie s odsávaním, agresívna kefa na odstránenie buriny, čelná odmetacia valcová kefa, sypač vozoviek, čelná variabilná snehová radlica – všetky nadstavby po 1 ks ku každému podvozku) na údržbu komunikácií s nasledovnými parametrami:

## Špecifikácia podvozku

|  |  |  |  |
| --- | --- | --- | --- |
| **Časti zariadenia** | **špecifikácia/požiadavky** | **parametre** | **jednotka** |
| **Stroj - podvozok** | Rázvor kolies  | max. 1800 | mm |
| Rozmery vozidla  | max.: d.4500[[1]](#footnote-1) x š.1400 x v.2000 | mm |
| Celková maximálna hmotnosť stroja | max. 3500 | kg |
| Hmotnosť prázdneho stroja - prevádzková | max. 2000 | kg |
| Povolené zaťaženie prednej nápravy | min. 1300 | kg |
| Povolené zaťaženie zadnej nápravy | min. 2100 | kg |
| Podvozok 4x4 |
| 4-kolesový kĺbový podvozok s integrovaným vyrovnaním výkyvu a tlmením |
| Konzervácia podvozku ochranným náterom |
| Plne odpružený podvozok s vinutými pružinami a tlmičmi, panhardskou tyčou vpredu a vzadu |
| Vzadu stabilizátor pre malý náklon nadstavby |
| Ručné čerpadlo pre núdzové ovládanie vyklopenia zásobníka a uvoľnenie parkovacej brzdy |
| Hydraulický okruh vpredu min | min. 50 - 70  | l / min. |
| Hydraulický okruh vzadu |  min. 0 - 35 | l / min. |
| Hydraulický predný zdvíhací záves, zdvíhacia sila | min. 600 | kg |
| Rýchlo-upínaci trojuholník Kat. 0 |
| Rýchlo-výmenný systém nadstavieb |
| Rezervné koleso |
| Príprava pre ťažné zariadenie pre montáž čapovej spojky resp. guľovej hlavy pre ťahanie prívesu |
| Systém čistej vody s elektrickým vodným čerpadlom |
| Sacia hadica, miesto pre pripojenie zásobníka na smeti alebo trávu, miesto pre pripojenie zadných nadstavieb |
| **Kabína** | Komfortná 1 miestná bezpečnostná kabína ROPS, s bezpečnostnými sklami |
| Vzduchom odpružené komfortné sedadlo vodiča s integrovaným 2-bodovým bezpečnostným pásom s predĺženým operadlom a sklopnými lakťovými opierkami, bedrovou opierkou a možnosťou nastavenia stĺpika riadenia |
| Prevádzkové a smerové svetlá podľa platnej legislatívy (stroj schválený pre prevádzku na pozemných komunikáciách) |
| Multifunkčný ukazovateľ pre ovládanie stroja |
| V lakťovej opierke integrované ovládanie s regulátorom a 2 joysticky |
| Celopresklené dvere na oboch stranách |
| Klimatizácia ( v prevedení komfort ) |
| Maják LED na statíve-teleskopický |
| Príprava pre rádio ( káblový zväzok, strešná anténa a 2 reproduktory ) |
| Vnútorné spätné zrkadlo |
| Spätné zrkadlá vľavo i vpravo |
| Prídavné pracovné svetlá |
| **Motor** | Vznetový 4-valcový vodou chladený motor |
| Zdvihový objem | min 1900 max 2700 | m³ |
| Výkon | min. 50 | kW |
| CommonRail priame vstrekovanie, filter pevných častíc s regeneráciou |
| Objem palivovej nádrže | min. 50 | l |
| Emisné normy podľa platnej legislatívy ( 97/68 PA\*2011/88 ) |
| **Prevodovka a riadenie** | Hydrostatický 2-stupňový jazdný pohon ( dopravný a pracovný režim ) cez 4 kolesové motory |
| Stály pohon všetkých kolies s automatickou záťažovou a reguláciou preklzu |
| Pracovný jazdný stupeň s konštantnými otáčkami motora (ECO/Standard/MAX) |
| Ovládanie rýchlosti pomocou jazdy pomocou 2 pedálov |
| Rýchlosť pojazdu regulovateľná min. 0-40 km/h ( pracovný režim min. 0 – 20km/h ) |
| Polomer otáčania vonkajší max. 3120 mm (podľa DIN EN 154 29-1) |
| Otáčanie riadenia - raid  | min. 30° | ° |
| **Hydraulika a brzdy** | Nastaviteľné hydraulické čerpadlo od 4 do 32 l/min (195 bar) pre zadnú (zásobník s turbínou) nadstavbou  |
| Nastaviteľné hydraulické čerpadlo od 0 do 50 l/min (225 bar) pre prednú (kefy) nadstavbu  |
| Samostatný brzdový systém nezávislý na hydrostatickom pojazde min. na jednej náprave |
| Elektro-hydraulická parkovacia ručná brzda |
| **Elektroinštalácia** | 12V zariadenie |
| Akumulátor  | min. 75 | AH |
| Trojfázové dynamo ( min. 14 V a 140 A ) |
| Smerové svetlá vpredu, po stranách a vzadu |
| Pracovné svetlomety, koncové osvetlenie LED, maják |
| 12V zásuvka |
| 7-pólová zásuvka pre príves |
| **Zametacia jednotka** | Využiteľný objem zásobníka | Min. 1300[[2]](#footnote-2) | l |
| Zásobník z nehrdzavejúceho materiálu zliatina hliníka alebo nerez-oceľ (podľa DIN EN 15429 ) |
| V zásobníku uložená podtlaková hydraulicky hnaná turbína – bez priameho kontaktu s nečistotami |
| Šírka sacieho kanála  | min. 550 | mm |
| Sacia hadica s priemerom 180 mm | min. 180 | mm |
| Sacia hadica uložená medzi kolesami |
| Nádrž na čistú vodu s objemom  | min. 200 | l |
| Gravitačný obehový vodný systém (recirkulácia špinavej vody) s objemom | min. 100 | l |
| 2 predné zametacie kefy na odpružených ramenách s 3 – násobnou ochranou proti čelnému nárazu, hydraulicky poháňané |
| 2 kefy samostatne ovládané joystickom z kabíny ( šírku a otáčky kief ) |
| Šírka zametania | min. 2200 | mm |
| Výklopný zásobník do výšky kontajnera | min. 1400 | mm |
| Núdzové vyklopenie zásobníku v prípade poruchy hydraulického systému |
| Ukazovateľ plnosti zásobníka umiestnený v kabíne |
| Samovťažná ručná teleskopická sacia hadica, ( s minimálnou dĺžkou 3,5 m a priemerom min. 120 mm ) |
| Kamera umiestnená v zadnej časti stroja pre monitorovanie priestoru za vozidlom – farebný display v kabíne |
| Zametač musí spĺňať normu pre zachytávanie jemného poletového prachu Certifikát EUnited PM 10.  |
| Zametač spĺňa normu pre zachytávanie jemného poletového prachu Certifikát EUnited PM 10. |
| **Ostatná výbava a príslušenstvo**  | Farba stroja Oranžová RAL 2011 |
| Signalizácia spätného chodu a spätné svetlo pre optickú a akustickú výstrahu pri spätnom chode. Výstražný signál môže byť vypnutý v priebehu nočnej smeny |
| Odpojovač batérie |
| Spätné zrkadlá vyhrievané |
| Rýchlo-výmenný vozík pre montáž a demontáž zásobníku na smeti |
| Odstavné nohy zásobníku na smetky  |
| Stojan pre demontáž/montáž a odstavenie prednej zametacej jednotky (na kolieskach) |
| **Obchodné meno výrobcu vozidla:** |
| **Typové označenie vozidla (v prípade ak typové označenie nemá uveďte "NIE"):** |

## Špecifikácia nadstavieb

|  |  |  |  |
| --- | --- | --- | --- |
| **Časti zariadenia** | **špecifikácia/požiadavky** | **parametre** | **jednotka** |
| **Nadstavba 01 Na mokré umývanie s odsávaním** | Nadstavba na mokré umývanie |
| NOVÁ - Kompatibilná s nosičom  |
| Pohon nadstavby - hydraulický od nosiča nadstavby |
| Čelne nesená nadstavba na umývanie. Nadstavba obsahuje umývaciu hlavu s tromi samostatne hydraulicky poháňanými kefami na ktoré je privádzaný umývací roztok s plynulou reguláciou dávkovania a nasledným odsávaním do zásobníku na smeti |
| Pracovná šírka nadstavby | min. 1300  | mm |
| Reguľovateľné otáčky kief nadstavby | min. 0 - 150 | ot./ min. |
| Hmotnosť nadstavby  | max. 170 | kg |
| Proporcionálna regulácia prítlaku kief |
| **Obchodné meno výrobcu nadstavby:** |
| **Typové označenie nadstavby (v prípade ak typové označenie nemá uveďte „NIE“):** |
|  |
| **Nadstavba 02 Agresívna kefa na odstránenie buriny** | Agresívna kefa na odstránenie buriny  |
| NOVÁ - Kompatibilná s nosičom  |
| Pohon nadstavby - hydraulický od nosiča nadstavby |
| Tanierová kefa, na ramene, s drásajúcími prvkami (oceľové laná) samostatne výmenné |
| Hydraulické pretáčanie ramena |
| Ovládanie kefy z kabíny vodiča v 3 osách - joystikom |
| Zábrana odletujúcich nečistôt |
| Odstavný stojan nadstavby |
| **Obchodné meno výrobcu nadstavby:** |
| **Typové označenie nadstavby (v prípade ak typové označenie nemá uveďte „NIE“):** |
|  |
| **Nadstavba 03 Čelná odmetacia valcová kefa** | Čelná odmetacia valcová kefa |
| NOVÁ - Kompatibilná s nosičom  |
| Pohon nadstavby - hydraulický od nosiča nadstavby |
| Hydraulické pretáčanie kefy – vľavo / vpravo |
| Pracovný záber  | min. 1300 | mm |
| Otočné a výškovo nastaviteľné podporné kolesá |
| Možnosť regulácie otáčok kefy |
| Gumová zábrana pre odlietajúci sneh |
| Zimný výplet kefy |
| **Obchodné meno výrobcu nadstavby:** |
| **Typové označenie nadstavby (v prípade ak typové označenie nemá uveďte „NIE“):** |
|  |
| **Nadstavba 04 Sypač vozoviek** | Sypač vozoviek |
| NOVÝ kompatibilný s nosičom |
| Pohon nadstavby - hydraulický od nosiča nadstavby |
| Objem zásobníka  | min. 550 | l |
| Hmotnosť nadstavby  | max. 250 | kg |
| Šírka posypu  | min. 1 - 6 | m |
| Rozsha dávkovania - množstvo posyp. materiálu | min. 0 - 100 | g/m² |
| Maximálna zrnitosť posypového materiálu | min. 4 - 8 | mm |
| Šírka a množstvo posypu plynule regulovateľná ovládačom z kabíny vozidla |
| Vynášanie materiálu pomocou závitovky (špirály) na dne zásobníka |
| Odklopná strecha zásobníka |
| Ochranné sito zásobníka |
| Nadstavba opatrená duplexným antikoróznym náterovým systémom - metalizovaná |
| Odstavné nohy k sypaču – 4 ks |
| Farba nadstavby oranžová RAL 2011 |
| Obchodné meno výrobcu nadstavby |
| Typové označenie nadstavby (v prípade ak typové označenie nemá uveďte "NIE") |
| **Obchodné meno výrobcu nadstavby:** |
| **Typové označenie nadstavby (v prípade ak typové označenie nemá uveďte „NIE“):** |
|  |
| **Nadstavba 05****Čelná variabilná snehová radlica** | Čelná variabilná snehová radlica |
| NOVÁ - Kompatibilná s nosičom   |   |   |
| Pohon nadstavby - hydraulický od nosiča nadstavby |   |   |
| Výška radlice v špici  | min. 620 | mm |
| Výška krídel radlice  | min. 730 | mm |
| Pracovná šírka šípovej radlice  | min. 1300 | mm |
| Pracovná šírka pozice "Y" | min. 1000 | mm |
| Hmotnosť šípovej radlice | max. 210 | kg |
| Pretáčanie krídla radlice obojstranne  | min 45 | ° |
| Odpruženie brytov elastomerovými valcovými pružinami |
| Ovládanie – pretáčanie radlice z kabíny vodiča |
| Pripojenie hydraulického obvodu k nosiču sa vykonáva pomocou rýchlo-spojok |
| Gumové brity |
| **Obchodné meno výrobcu nadstavby:** |
| **Typové označenie nadstavby (v prípade ak typové označenie nemá uveďte „NIE“):** |

## Ďalšie osobitné požiadavky

* 1. potvrdenie o autorizovanom zastúpení uchádzača pre príslušnú továrenskú značku viacúčelového zametacieho stroja (ďalej len podvozok) od zástupcu výrobcu, resp. od výrobcu (napr. obchodná zmluva) v prípade, že uchádzač nie je zástupcom výrobcu resp. výrobcom;
	2. autorizácia zástupcu výrobcu resp. výrobcu podvozku schválená MDV SR alebo ekvivalentný doklad vydaný iným príslušným orgánom členského štátu EÚ;
	3. rozhodnutie o uznaní typového schválenia ES podvozku (v prípade hromadného dovozcu - MDV SR, v prípade individuálneho dovozcu - dopravný úrad alebo ekvivalentný doklad vydaný iným príslušným orgánom členského štátu EÚ);
1. Požiadavka na všetky rozmery sa vzťahuje na podvozok so zametacou nadstavbou (predná zametacia jednotka a nesený zásobník na nečistoty) [↑](#footnote-ref-1)
2. Objem zásobníka (nominálny) : min. 1 300 lit.; Objem zásobníka reálne využiteľný podľa normy DIN EN 15429: min. 1000 lit. [↑](#footnote-ref-2)